TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

10.számú

JEGYZŐKÖNYV

HATÁROZATAI

NYÍLT ÜLÉS

92/2008./XI.5./kt.határozat:


- 2008. November 5-i ülés napirend-






       jének elfogadása
93/2008./XI.5./kt.határozat:


-     Az Önkormányzat, a Körjegyzősége, a “Mar-






      garéta” Óvoda III.negyedéves költségvetési 





                 beszámolójának elfogadása

94/2008./XI.5./kt.határozat:


-   Döntés a 2009.évi hulladékszállítási közszolgál-





      
     tatás díjának lakosságtól történő 100 %-os 





                 mértékben történő átvállalásáról
95/2008./XI.5./kt.határozat:


-   A község szociális ellátottságáról szóló beszámoló






    elfogadása

96/2008./XI.5./kt.határozat:


- DRV Rt.-vel megállapodás megkötése






   csökkentett víz-, és csatornaszolgáltatás






   miatt
97/2008./XI.5./kt.határozat:


- “ Margaréta” Óvodában 2008/2009.-es






   nevelési évben indítható óvodai csoportok






   számának meghatározára
98/2008./XI.5./kt.határozat:


-  2009.évi belső ellenőrzési ütemterv elfogadása

99/2008./XI.5./kt.határozat:


-  Szennyvízcsatornázásra felvett hitel, annak ka-






   mai és költségei önkormányzatot érintő részé-






   nek átvállalása

100/2008./XI.5./kt.határozat:


-  Kónya László polgármester költségtérítésének






    megállapítása

101/2008./XI.5./kt.határozat:


-   Közbeszerzési szabályzat elfogadása

102/2008./XI.5./kt.határozat:


-  Falugondnoki auto beszerzésére egyszerű köz-






    beszerzési eljárás lebonyolítására Kapos Hidro






   Kft. megbízása

103/2008./XI.5./kt.határozat:


- Közbeszerzési terv módosítása

104/2008./XI.5./kt.határozat:


- Balatonszentgyörgy-Balatonberény-Hollád-Ti-






  kos és Vörs Községek Közoktatási Intézmény-






fentartó Társulása Közoktatási Esélyegyenlőségi






Intézkedési Tervének elfogadása

Zárt ülésen:

105-107/2008./XI.5./kt.határozat:

-   Szociális ügyek tárgyalása

RENDELETEI

16/2008./XI.5./sz. rendelet:


-   Az Önkormányzat 2008.évi költségvetéséről






   szóló 3/2008./II.28./sz. rendelet módosítása

17/2008./XI.5./sz.rendelet:


- A települési hulladékkezelési közszolgáltatás 






rendjéről és a közszolgáltatás díjának megállapí-






tásáról szóló többször módosított  14/2005./XI.23./sz. 






rendelete módosításáról

18/2008./XI.5./sz. rendelet:


- “Sajátos helyzet” meghatározásáról
19/2008./XI.5./sz. rendelet:


- A luxusadóról

10.sz. 

J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2008. év november hó 5. napján 7,30 órakor a Községháza épületében (Tikos, Iskola u.16.) megtartott  nyilvános  üléséről.

Jelen vannak:  Kónya László polgármester



Kiss Zoltán Aladárné képviselő

                        Nagy Imre alpolgármester



Rajkai Istvánné képviselő



Vida Józsefné képviselő

Igazoltan távol van: Bálint András képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja , hogy a testület nyilvános  ülése határozatképes, az ülést megnyitja. Javaslatot tesz a tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

92/2008./XI.5./kt.határozat:
Tikos Község Önkormányzatának Képviselő-testülete a 2008.év november hó 5.napján az alábbi napirendet tárgyalja:

Napirend:

1.) Az Önkormányzat 2008.évi költségvetéséről szóló rendelet módosí-



      tása




      Előadó: Kónya László  polgármester

2.) Az Önkormányzat 2008.III.negyedés gazdálkodásáról, az Óvoda 

      III.negyedéves gazdálkodásáról, és a Körjegyzőség III.negyedéves

      gazdálkodásáról szóló jelentés elfogadása




      Előadó: Kónya László polgármester




3.)  2009.évi évi hulladékszállítási díj megállapítása



      Előadó: Kónya László polgármester




4.) A község szociális ellátottságáról szóló beszámoló




      Előadó:  Kónya László polgármester




5.) Egyéb ügyek

Határidő: azonnal

Felelős: Kónya László polgármester

1.)Napirend tárgyalása

Az Önkormányzat 2008.évi költségvetéséről szóló rendelet módosítása

Előadó: Kónya László  polgármester

(A rendelettervezet jelen jkv. mellékletét képezi.)

Tikos Község Önkormányzata Képviselő-testületének

16/2008./XI.5./sz. rendelete a 15/2008./IX.17./ sz. rendelettel módosított az Önkormányzat 3/2008./II.28./sz. rendeletének módosításáról és egységes szerkezetbe foglalásáról 
Tikos Község Önkormányzatának Képviselő-testülete az Államháztartásról szóló 1992.évi XXXVIII. Törvény (a továbbiakban: Áht.) 65.§.(1) bekezdésében kapott felhatalmazás alapján a 2008.évi költségvetéséről az alábbi rendeletet alkotja:

1.§.

A rendelet hatálya a Képviselő-testületre, annak szerveire (polgármester, képviselő-testület hivatala) és az Önkormányzatra terjed ki.

2.§.

(1) Az Áht. 67.§.(3) bekezdése alapján a címrendet a (2) bekezdés szerint állapítja meg.

(2) Az Önkormányzat költségvetésében szereplő, nem intézményi kiadások e rendelet 1.sz. melléklete szerinti felsorolásban külön-külön címet alkotnak.

I.
A költségvetés bevételeinek és kiadásainak fő összege, a hiány mértéke

3.§.

A képviselő-testület az Önkormányzat és költségvetési szervei együttes 2008.évi költségvetését

	33.373.000.- Ft
	bevétellel

	36.446.000.- Ft
	kiadással

	  3.073.000,- Ft 
	hitellel


állapítja meg.

Ezen belül:
· a működési célú bevételt




33.866.000.- Ft-ban

· a működési célú kiadásokat




33.850.000.- Ft-ban

ebből:

- a személyi juttatások kiadásait



  8.302.000.- Ft-ban

- a munkaadókat terhelő járulékokat



  2.361.000.- Ft-ban

- a dologi kiadásokat





  5.080.000.- Ft-ban

- a szociális segélyeket




12.691.000.- Ft-ban

- a speciális célú támogatásokat



  5.416.000.- Ft-ban

· a felhalmozási célú bevételt




  2.570.000.- Ft-ban

· a felhalmozási célú kiadásokat



  2.596.000.- Ft-ban

ebből:

- a beruházások összegét




  1.750.000.- Ft-ban

            - a csatorna hitel törlesztés összegét                                           700.000.-Ft-ban

            - a csatorna hitel törlesztés kamat összegét                                 120.000.-Ft-ban

            - részvény várásárlás                                                                      26.000-Ft-ban

állapítja meg.

Az Önkormányzat bevételei és kiadásai

4.§.

(1) A 3.§.-ban megállapított bevételi főösszeg forrásonkénti megbontását e rendelet 2.sz. melléklete tartalmazza.

(2) A Képviselő-testület az Önkormányzat költségvetésében szereplő működési jellegű feladatok kiadásait a rendelet 3.sz. melléklete szerint állapítja meg.

(3) A Képviselő-testület a fejlesztési kiadásokat e rendelet 4.sz. melléklete szerint állapítja meg.

(4) A Képviselő-testület az önkormányzat eves létszámkeretét összesen, e rendelet 5.sz. melléklete szerint állapítja meg.

(5) A Képviselő-testület a 4.§.-ban megállapított bevételek közül a helyiadó bevételekből 

· 200 ezer Ft-ot a magyánszemélyek kommunális adóját felhalmozásra,

· 11.454 ezer Ft-ot működésre fordítja.

Előirányzat-felhasználási ütemterv

5.§.

A 2007.évi költségvetés bevételi és kiadási előirányzatainak felhasználási ütemtervét havi bontásban a 6.sz. melléklet tartalmazza.

Gördülő tervezés

6.§.

A Képviselő-testület a tárgyévet követő három évben várható bevételeket és kiadásokat a 7.sz. melléklet szerint hagyja jóvá.

II.

A 2008. évi költségvetés végrehajtásának szabályai

7.§.

(1) A Képviselő-testület és szervei Szervezeti és Működési Szabályzatában átruházott hatáskörökön túl a jóváhagyott kiadási előirányzatok közötti átcsoportosítás jogát az Áht. 74.§.(2) bekezdése alapján a Polgármesterre ruházza át az alábbiak szerint:

A Képviselő-testület az  Áht. 74.§.(2) bekezdése alapján a jóváhagyott kiadási előirányzatok közötti átcsoportosítás jogát 500.000.- Ft értékhatárig a polgármesterre ruházza át.

(2)  Az átruházott hatáskörben hozott döntések a későbbi években – a Képviselő-testület által jóváhagyottnál nagyobb többletkiadással nem járhatnak.

(3) Átruházott hatáskörben történt átcsoportosításokról az érdekeltek negyedévente, a negyedévet követő első Képviselő-testületi ülésen kötelesek beszámolni. A költségvetési rendelet módosítására a polgármester ezzel egyidejűleg javaslatot tesz.

(4)  A jóváhagyott költségvetésen, testületi, bizottsági vagy polgármesteri döntésen alapuló előirányzatokról, előirányzat módosításokról az intézmények intézményi kiadási és bevételi főcsoportokra szóló kiértesítését a Körjegyzőség végzi.

8.§.

(1)  Az év közben engedélyezett központi pótelőirányzatok felosztásáról – ha az érdemi döntést igényel – a testület dönt a polgármester előterjesztésére a költségvetési rendelet egyidejű módosításával.

(2)    Az (1) bekezdésben nem szereplő központi pótelőirányzatok felosztásáról és az önállóan gazdálkodó költségvetési szervek saját hatáskörben kezdeményezett rendelet módosításáról a képviselő-testület a 8.§.(3) bekezdésében foglalt módon dönt.

Létszám-, és bérgazdálkodással kapcsolat előírások

9.§.

(1)   A polgármester létszám-, és bérgazdálkodási jogkörében eljárva az önkormányzat részére engedélyezett létszám (álláshely) keretet a tényleges foglalkoztatás során köteles betartani.

(2)  Az egyes foglalkoztatási formákra álláshelyenként, illetve összességében az elemei költségvetésben tervezett (módosított személyi juttatás) előirányzatot nem létheti túl.

10.§.

A 200 ezer Ft-ot meghaladó összegű támogatások átadása előtt a támogatás címzettjével megállapodást kell kötni.

11.§.

A társulásban fenntartott intézmények költségvetési támogatását a Képviselő-testület az intézmények pénzellátási rendje szerint biztosítja. Az egyéb szervezetek részére nyújtott támogatások a megállapodásoknak megfelelően, illetve negyedévente egyenlő részletekben kerüljenek kiutalásra.

12.§.

A Képviselő-testület a közalkalmazotti illetmények megállapításánál csak a törvény által kötelezően előírt, illetve a testület által engedélyezett átsorolások, illetve kedvezmények többletköltségeire biztosít önkormányzati támogatást.

13.§.

Az önkormányzat a szakmai alapfeladat keretében szellemi tevékenység szolgáltatási szerződéssel, számla ellenében történő igénybevételének szabályai:

(1) Az önkormányzata szakmai alapfeladat keretében szellemi tevékenység végzésére szolgáltatási szerződéssel, számla ellenében külső személy vagy szervezet az e §-ban meghatározott feltételekkel vehető igénybe.

(2) A szolgáltatási szerződést írásban kell megkötni.

(3) A szerződéskötés feltételek, hogy

a.) a költségvetési szerv az adott feladat ellátáshoz megfelelő szakértelemmel rendelkező személyt foglalkoztat, vagy

b.) eseti, nem rendszeres jellegű feladat ellátását szükséges és a költségvetési szerven belül a feladat ellátásához megfelelő szakértelemmel rendelkező személy átmenetileg nem áll rendelkezésre.

(4) A szerződésnek tartalmaznia kell különösen:

a.) az ellátandó feladatot,

b.) a díjazás mértékét,

c.) részletes utalást arra, hogy a (3) bekezdésben írt feltétel mely körülményre tekintettel áll fenn,

d.) a szerződés időtartamát,

e.) szervezettel kötendő szerződés esetén azt, hogy a szervezet részéről személy szerint ki(k) köteles(ek) a feladat ellátására, valamint,

f.) a teljesítés igazolására felhatalmazott személy megnevezését.

Záró és egyéb rendelkezések

14.§.

(1) A Képviselő-testület a polgármesternek e rendelet elfogadásáig az átmeneti időszakban tett intézkedéseiről (bevételek beszedése, az előző évi kiadási előirányzatokon belül a kiadások arányos teljesítése) szóló beszámolóját elfogadja. Az átmeneti időszakban beszedett bevételek és teljesített kiadások e rendeletbe beépítésre kerültek.

(2) E rendelet a kirdetése napján lép hatályba. A 16/2008./XI.5./sz. rendelettel módosított és egységes szerkezetbe foglalt, 3/2008./II.28./sz rendelet  3.§-a,  a rendelet kihirdetése napján lépnek hatályba, a rendelkezéseit azonban a 2008.évi III.negyedévi beszámoló elkészítése során alkalmazni kell.

A rendelet kihirdetéséről a körjegyző az SZMSZ-ben meghatározottak szerint a helyben szokásos módon gondoskodik.

2.) Napirend tárgyalása

Az Önkormányzat 2008.III.negyedés gazdálkodásáról, az Óvoda 
III.negyedéves gazdálkodásáról, és a Körjegyzőség III.negyedéves
gazdálkodásáról szóló jelentés elfogadása

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

Részletesen ismerteti az írásos előterjesztésben foglaltakat.

A képviselő tagjai részére kiküldésre került a Körjegyzőség, valamint az Óvoda III.negyedéves költségvetési gazdálkodásáról szóló írásos előterjesztés is. Javasolja, hogy a 3 előterjesztést ezen napirend keretében tárgyalja meg a testület.

A Képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

93/2008./XI.5./kt.határozat:

Tikos Község Önkormányzatának Képviselő-testülete az Önkormányzat 2008.évi költségvetése III.negyedéves teljesítéséről szóló beszámolót megismerte, megtárgyalta. A beszámolót

I.

a.) 37.491 e Ft eredeti, 36.446 e módosított bevételi előirányzattal, és 18.760 e Ft teljesítéssel,

b.) 37.491 e Ft eredeti, 36.446 e módosított kiadási előirányzattal, 23.055 e Ft teljesítéssel,

c.) az Önkormányzat 2008. szeptember 30-i pénzkészletállományát 5.472 e Ft-ban

jóváhagyja.

II. Tikos Község Önkormányzatának Képviselő-testülete Balatonszentgyörgy-Hollád- Tikos és Vörs Községek Körjegyzősége 2008.év III.negyedéves költségvetési beszámolójában foglaltakat megismerte, megtárgyalta, azt tudomásul veszi.

III.Tikos Község Önkormányzatának Képviselő-testülete a “Margaréta” Óvoda 2008. év III.negyedéves költségvetési beszámolójában foglaltakat megismerte, megtárgyalta, azt tudomásul veszi.

Határidő: azonnal

Felelős: Kónya László polgármester

3.) Napirend tárgyalása

2009.évi évi hulladékszállítási díj megállapítása

Előadó: Kónya László polgármester

(A rendelettervezet és az írásos előterjesztés jelen jkv. mellékletét képezi.)
Kónya László:

A Zöldfok Zrt. megküldte a 2009.évi díjtételekre vonatkozóan az írásos előterjesztését. Javasolja a testületnek, hogy annak ellenére, hogy jelentős emelkedést mutat a 2008.évi díjhoz képest, a testület továbbra is vállalja át a lakosságtól, és ne vezesse be a lakossági díjfizetést.  A  nagymértékű emelkedés az ISPA beruházás megvalósításához fűződő költségek felmerüléséből adódik.

A képviselő-testület tagjai az előterjesztésben foglaltakat megismerte, megtárgyalta.

A képviselő-testület 5 igen szavazatal, ellenszavazat és tartózkodás nélkül meghozta az alábbi határozatát:

94/2008./XI.5./kt.határozat:

Tikos Község Önkormányzatának Képviselő-testülete a 2000.évi XLIII.tv. 23.§ f.) pontjában foglaltakat figyelembe véve, a községben 2009.évben felmerülő hulladékszállítás díját a lakosságtól 100 %-os mértékben átvállalja, annak megfizetését a lakosságra nem hárítja át, ezáltal a lakosság részére a hulladékszállítási közszolgáltatást ingyenessé teszi.

Határidő: azonnal

Felelős: Kónya László  polgármester

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének
a 17/2008./XI.5./sz. rendelete a
14/2007./XII.13./sz. rendelettel módosított, 
15/2006./XI.29./sz. rendeletettel módosított és egységes szerkezetbe foglalt  

14/2005./XI.23./sz. rendelete 

a települési hulladékkezelési közszolgáltatás rendjéről és a közszolgáltatás díjának megállapításáról módosításáról
A Képviselő-testület a helyi önkormányzatokról szóló 1990. évi LXV. tv. 16. § (1) bekezdésében, valamint a környezet védelméről szóló 1995. évi LIII. tv. 46. § (1) bekezdés c) pontjában és a hulladékgazdálkodásról szóló 2000. évi XLIII. tv. (a továbbiakban: Hgt.) 23. §-ában kapott felhatalmazás alapján a helyi hulladékkezelési közszolgáltatás rendjéről és a közszolgáltatás díjáról a következő rendeletet alkotja:

1.§.

A 17/2008./XI.5./sz. rendelettel, a 14/2007./XII.13./sz. rendelettel módosított, a 15/2006./XI.29./sz. rendelettel módosított és egységes szerkezetbe foglalt 14/2005./XI.23./sz. rendelete 2.§. (1) bekezdése az alábbiakkal kiegészül:

„ A hulladék ártalmatlanítására igénybe vehető lerakó: Ordacsehi lerakó”

2.§.
A 17/2008./XI.5./sz. rendelettel, a 14/2007./XII.13./sz. rendelettel módosított, a 15/2006./XI.29./sz. rendelettel módosított és egységes szerkezetbe foglalt 14/2005./XI.23./sz. rendelete 2.sz. melléklete helyébe az alábbi rendelkezés lép:

“2.sz.melléklet

Tikos Község Önkormányzata Képviselő-testületének
a települési hulladékkezelési közszolgáltatás rendjéről és a közszolgáltatás díjának megállapításáról szóló  17/2008./XI.5./sz. rendelettel, a 14/2007./XII.13./sz. rendelettel módosított 15/2006.//2006./XI.29../sz. rendelettel módosított és egységes szerkezetbe foglalt 

14/2005./XI.23./sz. rendeletéhez

I. A települési szilárd hulladék közszolgáltatási díja

1.) A háztartási és háztartási jellegű szilárd hulladék rendszeres gyűjtésének-szállításának rendje:


a.) a gyűjtés-szállítás éves időtartama



- állandó ingatlanok esetében egész évben



- üdülő ingatlanok esetében: egész évben

b.)a gyűjtés-szállítás gyakorisága és a járatnapok :  heti egy alkalommal: január 1-től december 31-ig csütörtöki napokon, az éves 
járatnapok száma:



- állandó ingatlanok esetében:  53 járatnap/év



- üdülő ingatlanok esetében.     53 járatnap/év

2.) A szolgáltatás díjában szerepel heti 1 alkalommal a lakosság által kihelyezett hulladék elszállítása és ártalmatlanítása mennyiségi korlátozás nélkül, továbbá évi 1 alkalommal lim-lom akció lebonyolítása.

3.) A települési szilárd hulladékkezelési közszolgáltatás 2009.évi  díja:

a. ) 26 tonna éves lakossági hulladékmennyiség esetén:    827.000.- Ft + ÁFA

b.) A többlethulladék elszállításának díja (amennyiben a beszállított hulladék mennyi-
sége eltér a fenti mennyiségtől, úgy a különbözeti 
mennyiség elszámolási djya:

                            8.600.- Ft/to + ÁFA

c.) Az önkormányzat képviselő-testülete a települési hulladékkezelési közszolgáltatás 2009.évi díjának megfizetése alól a lakosságot mentesíti, A képviselő-testület a díj mértékét a lakosságtól ,-  hivatkozva a 2000.évi XLIII.tv. 23.§ f.) .-ában foglaltakra -  100 %-os mértékben átvállalja, ezáltal a lakosság részére a közszolgáltatás ingyenességét biztosítja és negyedéves bontásban a közszolgáltató részére megfizeti.
4.) Kereskedelmi és szolgáltató egységekkel, valamint egyéb gazdálkodó szervezetekkel  hulladékkezelésére a közszolgáltató külön megállapodást köt.

II. Zöldhulladék szállítás

a.) Gyűjtés, szállítás díja:





27.900.- Ft/forduló + ÁFA

b.) Kezelés díja:






9.200.- Ft/tonna     + ÁFA

3.§.

(1) E rendelet a kihirdetését követő  57.napon lép hatályba. A hatályba lépéssel egyidejűleg a 14/2007./XII.13./sz .rendelet hatályát veszti.
(2) A rendelet kihirdetéséről a körjegyző gondoskodik az SZMSZ-ben meghatározottak szerint.

4.) Napirend tárgyalása

A község szociális ellátottságáról szóló beszámoló
Előadó:  Kónya László polgármester

(Az írásos előterjesztés jeln jkv. mellékletét képezi.)
A képviselő-testület tagjai az írásos előterjesztésben foglaltakat megismerték, megtárgyalták.

A Képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

95/2008./XI.5./kt.határozat:
Tikos Község Önkormányzatának Képviselő-testülete a község szociális ellátottságáról szóló beszámolót megismerte, megtrágyalta, azt elfogadja.

Határidő: azonnal

Felelős: Kónya László polgármester

5.) Napirend tárgyalása
Egyéb ügyek

5.1. DRV Zrt.-vel megállapodás kötése 2008.évi lakossági víz-, és csatornaszolgáltatás támogatás csökkenése miatt

Előadó: Kónya László polgármester

(Az írásos előterjesztés és megállapodás tervezet jelen jkv. mellékletét képezi.)

Kónya László:

Tájékoztatja a testület tagjait, hogy a DRV Zrt. megkereste azzal, hogy  a 2008.évi víz-, és csatornaszolgáltatás támogatásra beadott igényt alacsonyabb összegben ítélta meg a Tárcaközi Bizottság. Ez azt jelenti, hogy a szolgáltató a megállapított támogatás összegével csökkenti a lakosság által fizetendő díjakat. A DRV Zrt. egy megállapodást ajánl az önkormányzat és ő közte a tárgyban, hogy a 2008.évben az önkormányzat részére fizetendő eszközhasználati díj mértékét csökkentené 28.800.- Ft-al, a fennmaradó különbözetet, 156.000.- Ft-ot, viszont a DRV Zrt. nem érvényesíti a lakossági díjakban, így a lakosságnak visszamenőleg, és ebben az évben nem kell emelt összegű víz-, illetve csatornadíjat fizetni.

A képviselő-testület tagjai az írásos előterjesztében foglaltakat, illetve a polgármester szóbeli kiegészítését megismerte, megtárgyalta.

A képviselő-testület 5 igen szavazatal, ellenszavazat és tartózkodás nélkül meghozta az alábbi határozatát:

96/2008./XI.5./kt.határozat:

Tikos Község Önkormányzatának Képviselő-testülete a DRV Zrt.-vel kötendő megállapodás tervezetét  a 2008.évi lakossági állami díjtámogatás csökkenés kompenzálása tárgyában megismerte, megtárgyalta, azt elfogadja.

A polgármestert felhatalmazza a megállapodás aláírására.

Határidő: azonnal

Felelős: Kónya László  polgármester

5.2. “Margaréta” Óvodában a 2008/2009-es nevelési évben indítható óvodai csoportok számának meghatározása

Előadó: Kónya László polgármester

(Szóbeli előterjesztés)

Kónya László:

A közoktatásról szóló 1993.évi LXXIX.tv. 102.§.(2) bekezdés c.) pontja írja elő, hogy a fenntartó meghatározza az adott nevelési évben indítható óvodai csoportok számát. Hollád Község Önkormányzata a balatonszentgyörgi székhelyű “Margaréta” Óvodát fenntartó társulásnak tagja. 
A képviselő-testület a szóbeli előterjesztésben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

97/2008./XI.5./kt.határozat:

Tikos Község Önkormányzatának Képviselő-testülete a „Margaréta” Óvoda Balatonszentgyörgy tekintetében fenntartói jogosítványokkal rendelkező szerv a közoktatásról szóló többször módosított 1993.évi LXXIX.tv. 102.§.(2) c.) pontjában kapott felhatalmazás alapján az óvodában indítható óvodai csoportok számáa 2008/2009-es tanévben 3 csoportban határozza meg. 

Határidő: azonnal

Felelős: Kónya László polgármester

5.3. Tikos Önkormányzata 2009.évi belső ellenőrzési ütemtervének elfogadása

Előadó: Kónya László polgármester

(A írásos előterjesztés jelen jkv. mellékletét képezi.) 
98/2008./XI.5./kt.határozat:

Tikos Község Önkormányzatának Képviselő-testülete az Önkormányzat 2009.évi belső ellenőrzési tervét jóváhagyja. Az ellenőrzés elvégzésére a Marcali Kistérségi Többcélú társulást bízza meg Társulási megállapodás alapján.

Határidő: azonnal

Felelős:  Kónya László polgármester

5.4. Szennyvízcsatorna építésre felvett hitel Önkormányzatot terhelő részének átvállalása

Előadó: KónyaLászló polgármester

(Szóbeli előterjesztés)

Kónya László:
Tájékoztatja a testület tagjait, hogy mint az köztudott a testület előtt, Tikos község közigazgatási területén a szennyvízcsatorna beruházás  befejeződött, annak átadása megtörtént, a rendszer üzemel. A létrejött szennyvízcsatorna társulás fennmaradása okafogyottá vált, annak megszüntetése folyamatban van. A víziközmű társulatnak kellett hitelt felvenni, mivel a közműfejlesztési hozzájárulások, a saját erő, és a támogatás összege nem fedezte a bekerülési összeget. A felvett hitel összegéből az önkormányzatot 21.986.520.- Ft összegű terheli.

Kéri a testületet, hogy vállaljon kötelezettséget a hitel tőke összegére, kamataira, és az egyéb járulékos költségekre.

A képviselő-testület a szóbeli előterjesztésben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

99/2008./XI.5./kt.határozat:
Tikos Község Önkormányzatának Képviselő-testülete a Hollád-Tikos Víziközmű Társulati  hitelből a Tikos községre eső  2.577.200.- Ft tőke összegű hitelállományt átvállalja. A kötelezettségvállalás kiterjed a hitel tartozáson túl a hitel kamataira és egyéb járulékos költségeire is.

Határidő: azonnal

Felelős: Kónya László polgármester

5.5. Kónya László polgármester költségtérítésének megállapítása

Előadó: Nagy Imre alpolgármester

(Szóbeli előterjesztés)

Kónya László polgármester bejelenti a személyes érintettségét, és az ülés vezetését átadja Nagy Imre  alpolgármester részére. Az ülés folytatódik.
Nagy Imre alpolgármester:

Tájékoztatja a testületet, hogy Kónya László polgármesterrel történt előzetes egyeztetés alapján megállapodtak, hogy az apolgármester a szavazás során tartózkodni fog.

A képviselő-testület a 2008. augusztus 6-i ülésén állapította meg Kónya László társadalmi megbízatású polgármester tiszteletdíját. A költségtérítésének mértéke a megállapított tiszteletdíjának 20 %-ában állapította meg az alakuló ülésen az augusztus 6-i tiszteletdíj módosításakor a költségtérítés mértéke nem került módosításra. Javasolja annak rendezését, egyeztett az Ügyrendi Bizottság jelenlévő tagjaival a kérdésben.

A képviselő-testület tagjai Nagy Imre alpolgármester szóbeli előterjesztésében foglaltakat megismerte, megtárgyalta.

A Képviselő-testület 4 igen szavazattal, 1 tartózkodással, ellenszavazat nélkül meghozta az alábbi határozatát:

100/2008./XI.4./kt.határozat:
Tikos Község Önkormányzatának Képviselő-testülete Kónya László társadalmi megbízatású polgármester költségtérítésének mértékét 2008.év január hó 1.napjától a részére megállapított tiszteletdíj 20 %-ában állapítja meg havonta, azaz (131.575.- X 20 %) 26.315.- Ft-ban állapítja meg.

Határidő: azonnal

Felelős: Nagy Imre alpolgármester

Nagy Imre alpolgármester, mivel a személyes érintettsége a polgármesternek megszűnt, az ülés vezetését visszaadja Kónya László polgármester részére. Az ülés tovább folytatódik!
5.6. Közbeszerzési szabályzat elfogadása
Előadó: Kónya László polgármester
(Az írásos előterjesztés jelen jkv. mellékletét képezi.)

101/2008./XI.5./kt.határozat:

Tikos Község Önkormányzatának Képviselő-testülete az Önkormányzat Közbeszerzési Szabályzatát jóváhagyja.

Határidő: azonnal

Felelős: Kónya László polgármester

5.7. Falugondnoki auto beszerzésére közbeszerzési eljárás lebonyolítására a Kapos Hidro Kft. Kaposvár megbízása

Előadó: Kónya László polgármester

(Szóbeli előterjesztés)

Kónya László:

A Képviselő-testület a 31/2008./IV.3./kt. határozatával döntött arról, hogy pályázatot nyújt be a meglévő falugondnoki auto cseréjére. A pályázat elbírálásra került, megérkezett az értesítés arról, hogy az Önkormányzatot 7.519.536.-   Ft támogatásban részesítik. A pályázati kiírással ellentét az MVH tájékoztatása szerint a gépjármű beszerzésére közbeszerzési eljárást kell lefolytatni, egyszerű közbeszerzési eljárásról van szó. 
Javasolja a testületnek, hogy a közbeszerzési eljárás lebonyolításával bízzon meg külső céget. Javasolja a Kapos Hidro Kft. Kaposvárt. A képviselő-testület a külső cég javaslata alapján a döntés jogát az auto beszerzésével kapcsolatosan fenntartja. 

A képviselő-testület a szóbeli előterjesztésben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

102/2008./XI.5./kt.határozat:
Tikos Község Önkormányzatának Képviselő-testülete a falugondnoki auto beszerzésével kapcsolatos közbeszerzési eljárást megindítja. Az egyszerű közbeszerzési eljárás teljes körű lebonyolításával külső céget, a Kapos Hidro Kft. –t Kaposvár megbízza azzal, hogy  a közbeszerzést lefolytató Kapos Hidro Kft. javaslata alapján a gépjármű beszerzésével kapcsolatos, közbeszerzési eljárást lezáró döntést a képviselő-testület hozza meg

A megbízás költségeit a képviselő-testület a 2008.évi költségvetési kiadásai terhére biztosítja.

Határidő: azonnal

Felelős: Kónya László polgármester

5.8. 2008.évre elfogadott  közbeszerzési terv módosítása
Előadó: Kónya László polgármester

(Szóbeli előterjesztés)

Kónya László:

A képviselő-testület a 2008. április 3.-i ülésén tárgyalt a 2008.évi közbeszerzési tervéről. Akkor a 33/2008./IV.3./kt.határozatával  nemleges közbeszerzési tervet fogadott el. Mivel az 5.7. napirend alatt tárgyalt arról a testület, hogy az új falugondnoki auto beszerzése közbeszerzési eljárás alá esik, a 33/2008./IV.3./kt. határozatot javasolja módosítani.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

103/2008./XI.5./kt.határozat:

a.) Tikos Község Önkormányzatának Képviselő-testülete a 33/2008./IV.3./kt. határozatát hatályon kívül helyezi.

b.) Tikos Község Önkormányzatának Képviselő-testülete 2008.évi közbeszerzési tervét az alábbiak szerint határozza meg:
.Közbeszerzés tárgya:  
Árubeszerzés
Tikos Község Önkormányzata Falugondnoki Szolgálata részére falugondnoki autó beszerzése 
Tervezett eljárási típus: 
Kbt. 299.§. (1) bekezdés b.) pontja szerinti Egyszerű közbeszerzési eljárás, eljárás típusa, irányadó eljárás rend: legalább 3 ajánlattevő felkérésével.

Beszerzés becsült értéke (nettó Ft-ban) : 8.000.000.- Ft
Az eljárás megindításának illetve a közbeszerzés megvalósításának tervezett időpontja: 
2008. december hó
A szerződés teljesítésének várható időpontja: 
2009. március 31
Pénzügyi forrás rendelkezésre állásának időpontja: 2009. március hó. 
Közbeszerzési eljárás lebonyolítója: külső cég

c.) Tikos Község Önkormányzatának Képviselő-testülete az Önkormányzat 2008.évi közbeszerzési tervét a község honlapján nyilvánossá teszi.

Határidő: azonnal

Felelős: Kónya László polgármester

5.9. Rendeletalkotás a „Sajátos helyzet” meghatározásáról
Előadó: Kónya László polgármester

(A rendelettervezet és az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben és rendeletben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata

Képviselő-testületének
18/2008./XI.5./sz. rendelete

a „sajátos helyzet” meghatározásáról 

Tikos Község Önkormányzatának Képviselő-testülete a közoktatásról szóló 1993. évi LXXIX. törvény 66. § (2) bekezdésében kapott felhatalmazás alapján a következő rendeletet alkotja: 
1. §

E rendelet hatálya az önkormányzati fenntartású általános iskolákra terjed ki.

2. §

Sajátos helyzetű a gyermek ha:

1.) halmozottan hátrányos helyzetű vagy sajátos nevelési igényű, vagy

2.) testvére, szülője fogyatékos vagy tartósan beteg, vagy

3.) a szülő munkahelye megegyezik a választott intézménnyel, vagy

4.) ha a testvére az adott intézmény tanulója, vagy

5.) lakóhelyétől a választott iskola egy km-en belül található.

3. §

(1) A törvényi felvételi kötelezettség teljesítése után a szabad férőhelyek mértékéig az általános iskola a sajátos helyzetű gyermeket sorsolás nélkül felveszi.

(2) Ha a sajátos helyzetű gyermekek létszáma a szabad férőhelyek számát meghaladja a felvételről az általános iskola vezetője dönt.

(3) A (2) bekezdés alkalmazása során a 2. §-ban foglalt sorrendnek megfelelően kell a gyermeket felvenni.

4. §

(1)E rendelet a kihirdetése napján lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

5.10. Rendeletalkotás a Luxusadóról

Előadó: Kónya László polgármester

(A rendelettervezet jelen jkv. mellékletét képezi.)

Kónya László:
Tájékoztatja a képviselő-testület tagjait. hogy 2007.évben a luxusadóról szóló rendelet megalkotásakor a jogszabályi rendelkezés úgy szólt, hogy a képviselő-testület csak 2008.évre határozta meg a települési átértékeket, a jelenlegi szabályozás szerint a képviselő-testület 2009.-2010.évre határozza meg a települési átlagértékét. javasolja a testületnek, hogy a tavalyi évhez változatlan mértékben állapítsa meg a mértékeket.

A képviselő-testület tagjai a rendelettervezetben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás mellett az alábbi rendeletet alkotta:

Tikos Község Önkormányzata Képviselő-testületének

19/2008. (XI.25.) sz. rendelete 

a luxusadóról 

A luxusadóról szóló módosított 2005.évi CXXI.tv. ( a továbbiakban: Tv.) 11.§.-ában kapott felhatalmazás alapján a vagyonarányos közteherviselés és a társadalmi igazságosság érvényre juttatása érdekében a Képviselő-testület a következő rendeletet alkotja:

1.§.

Az adó tárgya

Adóköteles a Tikos Község Önkormányzat illetékességi területén lévő lakásnak,  vagy üdülőnek minősülő épület, ha az épület épületrészekre osztható, akkor az épületrész ( a továbbiakban együttesen: lakóingatlan) feltéve, ha annak e törvény szerint számított értéke a 100.000.000.- forintot eléri.

2.§.

Az adó alapja

(1) Az adó alapja a lakóingatlan számított értéke. A számított érték a lakóingatlan alapértéke és a lakóingatlan-fajtára vonatkozó, a Tv. 2.sz. mellékletében meghatározott korrekciós együtthatók szorzata.

(2) A lakóingatlan alapértéke az adó tárgyát képező lakóingatlan adóköteles hasznos alapterülete és a lakóingatlan fajtája szerint irányadó települési, településrészi átlagértékek szorzata.

3.§.

Típusingatlanra vonatkozó települési átlagértékek

(1) A Képviselő-testület a 2009-2010. adóévekre az egylakásos lakóépületben levő lakás települési átlagértéket  140 e Ft-ban határozza meg. 

(2) A Képviselő-testület a 2009.-2010. adóévekre a többlakásos épületben, illetve egyéb épületben levő lakás települési átlagértékét 110 e  Ft-ban határozza meg.

(3) A Képviselő-testület a 2009.-2010..adóévekre az üdülő ingatlanok települési átlagértékét  130 e Ft-ban határozza meg.

4.§.

Az adó mértéke

Az adó évi mértéke a lakóingatlan számított értékének 100.000.000.- Ft feletti része után 0,5 százalék.

5.§.

A kétszeres adóztatás kizárása

A 4.§. alapján fizetett adóból levonható a lakóingatlan után az adóévre, az adóalany terhére megállapított és az adóévben az adóalany által megfizetett építményadó,  üdülőépület utáni idegenforgalmi adó, illetve magánszemély kommunális adója.

6.§.

Adómentesség

(1) Mentes az adó alól a Magyar Állam, a helyi önkormányzat, a kisebbségi önkormányzat, az Észak-atlanti Szerződés Szervezete.

(2) Mentes az adó alól a társadalmi szervezet, az alapítvány, a köztestület, az egyház, a költségvetési szerv abban az évben, amelyet megelőző évben a vállalkozási tevékenységből származó jövedelme után társasági adófizetési kötelezettsége, illetve a költségvetési szerv eredménye után a központi költségvetésbe befizetési kötelezettsége nem keletkezett. A feltétel meglétéről évente írásban kell nyilatkozni.

7.§.

Záró és hatályba léptető rendelkezések

(1) E rendelet a kihirdetését követő 57.napon, lép hatályba, a hatályba lépésével egyidejűleg a 13/2007./XII.13./sz. rendelet hatályát veszti.

(2) Az e rendeletben nem szabályozott kérdésekben a luxusadóról szóló módosított  2005.évi CXXI.tv. és az adózás rendjéről szóló módosított 2003.évi XCII.tv. rendelkezéseit kell alkalmazni.

(3) A rendelet kihirdetéséről a körjegyző gondoskodik az SZMSZ-ben foglaltak szerint a helyben szokásos módon, hirdetőtáblára történő kifüggesztéssel.

5.11. Balatonszentgyörgy-Balatonberény-Hollád-Tikos-Vörs Közoktatási Intézményfenntartó Társulása Közoktatási Esélyegyenlőségi Intézkedési Terve

Előadó: Kónya László polgármester
(Az  írásos előterjesztés jelen jkv. mellékletét képezi.)
Kónya László:

A képviselő-testület a 2008. január 14.-i ülésén tárgyalta a 3/2008./I.14./kt. határozatával elfogadta a Közoktatási Esélyegyenlőségi Helyzetelemzést. Elkészült az Esélyegyenlőségi Intézkedési Terv, kéri a testület tagjait, hogy az írásos előterjesztésben foglaltakat tárgyalja meg.

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

104/2008./XI.5./kt.határozat:

Tikos Község Önkormányzatának Képviselő-testülete a Balatonszentgyörgy-Balatonberény-Hollád-Tikos és Vörs Közoktatási Intézményfenntartó Társulása Közoktatási Esélyegyenlőségi Intézkedési Tervét megismerte, megtárgyalta, azt jóváhagyja.

Határidő: azonnal

Felelős: Kónya László polgármester

5.12. A képviselő-testület egyhangúlag a továbbiak tárgyalandó ügyekre  - jellegük miatt – zárt ülést rendel el.

k.m.f.t.

Kónya László









 Török Csilla
polgármester









 körjegyző

